b'\n_START_ARTICLE_\nZdravstveno varstvo\n_START_PARAGRAPH_\nZdr\xc3\xa1vstveno v\xc3\xa1rstvo je sistem dru\xc5\xbebenih, skupinskih in osebnih aktivnosti, ukrepov in storitev za krepitev zdravja, prepre\xc4\x8devanje bolezni, zgodnje odkrivanje bolezni, njeno pravo\xc4\x8dasno zdravljenje, nego in rehabilitacijo obolelih in po\xc5\xa1kodovanih. Obsega tudi pravice iz zdravstvenega zavarovanja, s katerimi se zagotavlja socialna varnost pri bolezni, po\xc5\xa1kodbi, porodu ali smrti. Organizirano dru\xc5\xbebeno dejavnost za uresni\xc4\x8devanje zdravstvenega varstva, ki jo izvaja sklop slu\xc5\xbeb in ustanov, odgovornih za zdravje prebivalstva, imenujemo z izrazom zdravstvo.'